Legal Document

Category: 1012

Text:
35. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙΚΩΝ  ΚΑΙ ΚΟΙΝΩΝ. ΥΠΗΡΕΣΙΩΝ Αριθ.102/2860 της 1/10 Φεβρ. 1975 (ΦΕΚ Β΄ 146) Περί ανακαθορισμού του ποσοστού υπολογισμού του υπό του ΤΑΔΚΥ παρεχομένου βοηθήματος. Έχοντες υπ’ όψει: α) τας διατάξεις της παρ. 3 του άρθρ. 14 του Ν.Δ. 3894/58 «περί Οργανώσεως της Υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων κλπ.» (ΦΕΚ 192/58 τ. Α΄), β) τας διατάξεις του άρθρ. 42 του Ν.Δ. 175/73 «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 316/73 Π.Δ/τος, και γ) την από 13.9.1974 απόφασιν του Δ.Σ. του ΤΑΔΚΥ υποβληθείσαν ημίν δια της υπ’ αριθ. 12056/18.9.74 αναφοράς αυτού, αποφασίζομεν: 1.Εγκρίνομεν την απόφασιν του Διοικητικού Συμβουλίου του Ταμείου Ασφαλίσεως Δημοτικών και Κοινοτικών Υπαλλήλων, την ληφθείσαν, κατά την υπ’ αριθ. 20/13.9.1974 συνεδρίασιν αυτού, περί ανακαθορισμού του ποσοστού του παρεχομένου μηνιαίου βοηθήματος από 1ης Σεπτ. 1974 εις 5,51‰ του μηνιαίου μισθού εξόδου του ησφαλισμένου. 2.Το ως άνω καθοριζόμενον βοήθημα δεν δύναται να είναι μείζον ή έλασσον του υπό τας αυτάς ασφαλιστικάς προϋποθέσεις απονεμηθέντος εις τους εξελθόντας της ασφαλίσεως προ της 1ης Σεπτ. 1974. Η παρούσα δημοσιευθήτω δια της Εφημερίδος της Κυβερνήσεως. 3.B.δ.33-35 Ταμείο Ασφαλ. Δημοτ. και Κοινοτ. Υπαλλήλων